### NN 86/2021 (30.7.2021.), Presuda Visokog upravnog suda Republike Hrvatske poslovni broj: Usoz-144/20-6 od 24. svibnja 2021.

VISOKI UPRAVNI SUD REPUBLIKE HRVATSKE

1605

PRESUDA

Visoki upravni sud Republike Hrvatske u vijeću sastavljenom od sudaca toga suda, mr. sc. Inge Vezmar Barlek, predsjednice vijeća, Sanje Otočan, Dijane Vidović, Senke Orlić Zaninović i Ante Galića, članova vijeća, te više sudske savjetnice Tatjane Ilić, zapisničarke, radi ocjene zakonitosti općeg akta, na sjednici vijeća održanoj 24. svibnja 2021.

presudio je

Ukida se Odluka o izmjenama Pravilnika o unutarnjem redu upravnih tijela Grada Slavonskog Broda (Službeni glasnik Grada Slavonskog Broda, broj 13/20.).

Obrazloženje

1. D. M. je sukladno odredbi članka 83. stavka 2. Zakona o upravnim sporovima, »Narodne novine«, broj: 20/10., 143/12., 152/14., 94/16. – Odluka Ustavnog suda RH i 29/17., dalje: ZUS), Sudu podnio obavijest kojom se zahtijeva ocjena zakonitosti Odluke o izmjenama Pravilnika o unutarnjem redu upravnih tijela Grada Slavonskog Broda (Službeni glasnik Grada Slavonskog Broda, broj 13/20., dalje: Odluka). Postavlja pitanja je li zakonito pokrenuti i voditi postupak po prijedlogu Odluke i svih izmjena/dopuna, je li zakonito da u isto vrijeme stupi na snagu Odluka i sve njezine izmjene/dopune te kada Odluka stupa na snagu.

2. Očitovanje na navode obavijesti dostavio je Upravni odjel za lokalnu samoupravu Grada Slavonskog Broda u kojem navodi da su Pravilnik o unutarnjem redu i Odluke o njegovim izmjenama i dopunama prvotno bili objavljeni samo na oglasnoj ploči Grada S. B., sukladno dugogodišnjoj upravnoj, inspekcijskoj i upravnosudskoj praksi te praksi većina jedinica lokalne samouprave. S obzirom na stajalište Suda po kojem bi pravilnike o unutarnjem redu trebalo objavljivati u službenom glasilu jedinice lokalne samouprave, određena je i izvršena objava Pravilnika o unutarnjem redu upravnih tijela Grada Slavonskog Broda (dalje: Pravilnik) i svih njegovih izmjena i dopuna u Službenom glasniku Grada Slavonskog Broda. Sukladno uputi upravne inspekcije Ministarstva uprave pripremljen je nacrt prijedloga Odluke kojom bi se prijelazne i završne odredbe Pravilnika i svih Odluka o njegovim izmjenama i dopunama uskladile sa zakonom. Odluka je donesena s ciljem otklanjanja nejasnoća te usklađivanja teksta prijelaznih i završnih odredbi sa člankom 73. Zakona o lokalnoj i područnoj (regionalnoj) samoupravi (»Narodne novine«, broj 33/01., 60/01., 129/05., 109/07., 36/09., 125/08., 36/09., 150/11., 144/12., 123/17., 98/19. i 144/20., dalje: ZoLP(R)S).

2.1. U odnosu na upite iz obavijesti ističe da je pravo donositelja općeg akta da u bilo koje doba akt dopuni, izmijeni, stavi izvan snage ili umjesto njega donese akt drukčijeg sadržaja. To pravo bilo kojeg donositelja akta nije ni jednim važećim pozitivnim propisom ograničeno ni uvjetovano. Nadalje smatra da je stupanje na snagu Odluke neupitno, jer svaki doneseni opći akt mora stupiti na snagu kako bi mogao proizvoditi pravne učinke. Predmet Odluke su prijelazne i završne odredbe drugog općeg akta i njegovih izmjena te je pravno dopušteno propisati izmjene prijelaznih i završnih odredbi. Stupanje na snagu općih akata regulirano je člankom 73. stavkom 2. ZoLP(R)S-a i člankom 113. stavkom 1. Statuta Grada Slavonskog Broda (Službeni vjesnik Brodsko-posavske županije, broj 6/09. i 13/10. i Službeni glasnik Grada Slavonskog Broda, broj 4/12., 5/12., 6/13., 5/14. i 4/18., dalje: Statut), a Odlukom je pravni status općeg akta i njegovih izmjena i dopuna uređen u skladu s mjerodavnim pravom.

3. Ocjenjujući zakonitost Odluke po službenoj dužnosti, Sud Odluku nalazi nezakonitom.

4. Odluka glasi:

Članak 1.

Ovom Odlukom mijenjaju se prijelazne i završne odredbe u Pravilniku o unutarnjem redu upravnih tijela Grada Slavonskog Broda od 15. ožujka 2016. godine s izmjenama i dopunama od 6. srpnja 2016. godine, 16. studenog 2016. godine, 22. svibnja 2017. godine, 10. srpnja 2017. godine, 4. prosinca 2017. godine, 27. prosinca 2017. godine, 29. ožujka 2018. godine, 17. listopada 2018. godine, 23. studenog 2018. godine, 1. veljače 2019. godine, 1. srpnja 2019. godine, 20. rujna 2019., 1. listopada 2019. godine i 29. rujna 2020.godine (»Službeni glasnik Grada Slavonskog Broda« br. 2/20, 11/20).

Članak 2.

U Pravilniku o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07- 16-4 od 15. ožujka 2016 (»Službeni glasnik Grada Slavonskog Broda« br. 2/20), u članku 18., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 3.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112- 01/16-01/9 URBROJ: 2178/ 01-07-16-13 od 6. srpnja 2016. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 4.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112- 01/16-01/9 URBROJ: 2178/ 01-07-16-23 od 16. studenog 2016. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 5.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112- 01/16-01/9 URBROJ: 2178/ 01-07-17-27 od 22. svibnja 2017. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 6.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112- 01/16-01/9 URBROJ: 2178/ 01-07-17-31 od 10. srpnja 2017. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 7.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-17-33 od 4. prosinca 2017. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 8.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16 01/9 URBROJ: 2178/ 01-07-17-36 od 27. prosinca 2017. (»Službeni glasnik Grada Slavonskog Broda« br. 2/20), u članku 2., riječi »danom objave na Oglasnoj ploči Gradske uprave« zamjenjuju se riječima »osmog dana od dana objave u Službenom glasniku Grada Slavonskog Broda.«.

Članak 9.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-18-40 od 29. ožujka 2018. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 10.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-18-47 od 17. listopada 2018. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 11.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-18-54 od 23. studenog 2018. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 12.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-18-58 od 21. prosinca 2018. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.».

Članak 13.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-19-66 od 1. veljače 2019. (»Službeni glasnik Grada Slavonskog Broda« br. 2/20), u članku 2., riječi »danom donošenja, a objavit će se na Oglasnoj ploči Gradske uprave« zamjenjuju se riječima »osmog dana od dana objave u Službenom glasniku Grada Slavonskog Broda.«.

Članak 14.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-19-71 od 11. travnja 2019. (»Službeni glasnik Grada Slavonskog Broda« br. 2/20), u članku 2., riječi »danom donošenja, a objaviti će se na Oglasnoj ploči Gradske uprave« zamjenjuju se riječima »osmog dana od dana objave u Službenom glasniku Grada Slavonskog Broda.«.

Članak 15.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-19-80 od 1. srpnja 2019. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 16.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-19-86 (87) od 20. rujna 2019. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda.«.

Članak 17.

U Odluci o izmjenama i dopunama Pravilnika o unutarnjem redu upravnih tijela Grada Slavonskog Broda KLASA: 112-01/16-01/9 URBROJ: 2178/ 01-07-19-92 od 1. listopada 2019. (»Službeni glasnik Grada Slavonskog Broda« br. 2/20), u članku 2., riječi »na Oglasnoj ploči Gradske uprave« zamjenjuju se riječima »u Službenom glasniku Grada Slavonskog Broda«.

Članak 18.

Ova Odluka stupa na snagu osmog dana od dana objave, a objaviti će se u »Službenom glasniku Grada Slavonskog Broda«.

4. U predmetu poslovni broj: Usoz-59/20, Sud je ocijenio da je Pravilnik o unutarnjem redu upravnih tijela Grada Slavonskog Broda sa svim izmjenama i dopunama (Službeni glasnik Grada Slavonskog Broda, broj 2/20. od 25. veljače 2020.), sukladno odredbi članka 73. stavka 4. ZoLP(R)S-a, stupio na snagu osmi dan od objave u Službenom glasniku.

5. Iz navedenog slijedi da su u trenutku stupanja na snagu ovdje sporne Odluke (Službeni glasnik Grada Slavonskog Broda, broj 13/20. od 17. studenoga 2020.), opći akti čije odredbe o objavi i stupanju na snagu se ovdje spornom Odlukom mijenjaju, već stupili na snagu.

6. Stoga je radi normativne jasnoće i pravne sigurnosti, a kako datum stupanja na snagu općih akata ne bi bio dvojben, Sud na temelju odredbe članka 86. stavka 3. ZUS-a presudio kao u izreci.

7. Na temelju odredbe članka 86. stavka 4. ZUS-a, ukinuti opći akt prestaje važiti danom objave ove presude u »Narodnim novinama«.

Poslovni broj: Usoz-144/20-6
 Zagreb, 24. svibnja 2021.

Predsjednica vijeća
 mr. sc. Inga Vezmar Barlek, v. r.